钦定古今图书集成/明伦汇编/氏族典/第175卷 > 钱龙锡
## 钦定古今图书集成/明伦汇编/氏族典/第175卷 > 钱龙锡

按《明外史钱龙锡传》：“龙锡，字稚文，松江华亭人。万历
三十五年进士，授庶吉士，进编修，历谕德、少詹事。天
启四年，拜礼部右侍郎，协理詹事府。明年，改南京吏
部右侍郎。魏忠贤衔龙锡不附己，因吏部会推，遂削
其籍。庄烈帝即位，以阁臣皆忠贤所用不足倚，诏廷
臣推举，列上十人。帝仿古《枚卜典》，召九卿科道入干”
清宫，贮名金瓯，焚香肃拜，以次探之，首得龙钖。拜礼
部尚书兼东阁大学士。时龙锡家居，遣行人召之。明
年，崇祯改元。六月，龙锡入都。李标地近，先至，遂为首
辅。龙锡协心辅理，以蜀寇平，加太子太保，改文渊阁
御史。高捷、史𡎊罢，王永光力引之，颇为龙锡所扼，两
人大恨。帝定《逆案》，议多出龙锡，奸党尤恶之。及袁崇
焕杀毛文，龙，报疏云：“辅臣龙锡为此一事，低徊过臣
寓。”寻上《善后疏》，言：“阁臣、枢臣往复商确，臣以是得奉
行无失。”当是时，帝方顾崇焕厚，不为忤也。及崇焕下
狱，而捷𡎊己为永光引用，捷遂上章，指通款杀将为
龙锡罪。龙锡奏辨，请赐罢黜。帝慰谕之，龙锡即起视
事。捷再疏攻，词益危切，帝意颇动。龙锡再辨引疾，帝
即放归。三年八月，𡎊复上疏言：“龙锡主张崇焕斩帅
致兵，倡为款议。”帝怒，遣使逮之。十二月逮至下狱，复
疏辨，帝不从。时群小丽名“逆案”者，方日为翻案计，而
周延儒以会推内阁不与，怨龙锡抑己。温体仁亦方
与东林为难，遂相聚合谋，更立一逆案，与前案偶谋
既定，欲发自兵部，而尚书梁廷栋惮帝英明，不敢任，
止议龙锡大辟。帝以龙锡无逆谋，令长系右中允黄
道周上言忤旨，责令回奏者再。明年正月复三疏入。
道周贬秩调外，而帝意亦为感动。其夏五月大旱，刑
部尚书胡应台等乞宥龙锡，给事中刘斯琜继言之，
诏所司再谳。谳入，命遣戍定海卫，居戍所十二年，两遇赦，不原。其子请输粟赎罪，会周延儒再当国，尼不
行。福王时，始复官。还里。未几卒，年六十八。